Riikka Purra

Riikka Purra (født 13. juni 1977) er en finsk politiker som siden 2021 er partileder for Sannfinnene. Hun har vært medlem av Finlands riksdag siden 2019.

Politisk karriere 
Purra meldte seg inn i Sannfinnene i 2016 som politisk planlegger, og hun jobbet som kampanjeleder for presidentkandidaten Laura Huhtasaari i det finske presidentvalget i 2018.

I 2019 ble hun valgt til medlem av Finlands riksdag fra valgkretsen Nyland med  stemmer.

I mars 2021 kritiserte hun regjeringen for å bruke for mye penger da regjeringen opprettet en støttepakke på tre milliarder euro for kommuner under COVID-19-pandemien i Finland.

I juli 2021 kunngjorde Purra at hun ville stille til valg som leder for Sannfinnene med mål om å bli den første kvinnen til å lede partiet. Hun erklærte at partiet aldri ville delta i en regjering som ikke ville kunne endre den finske innvandringspolitikken betydelig. Hun ble valgt som leder for partiet 14. august 2021 på partiets møte i Seinäjoki.

Hun har uttalt at hennes synspunkter om innvandring ble påvirket etter at hun ble seksuelt trakassert i tenårene da hun bodde i Tammerfors av personer med flyktningebakgrunn. Hun ble interessert i innvandringspolitikk da hun leste Jussi Halla-ahos blogg Scripta og deltok i diskusjoner på internett.

Personlig liv 
Purra er gift, har to barn, og bor med familien i Kyrkslätt.

Purra har en mastergrad i statsvitenskap. Hun jobbet som lærer og forsker før hun gikk inn i politikken.

Referanser

Eksterne lenker 
 
 

Personer fra Birkaland
Finske politikere
Finske riksdagsmedlemmer